stanford-oval/wikipedia huggingface dataset:
Tanssivat kengät
Kansikuva

Henrik Schütt valokuvasi albumin kansikuvat syksyllä 1982. LP-levyn sisäkannessa Maijanen istuu vuosimallin 1962 Mercedes-Benz 220 S:n sisällä. Maijanen oli jo nuoruudesta asti haaveillut vuosimallin 1962 Mercedes-Benzistä ja näki vuonna 1982 Mistakesin lopettamisen jälkeen myynti-ilmoituksen autosta. Maijanen ostin sen koeajon jälkeen ja hän oli niin innoissaan autostaan, että teki siitä myös kappaleen levylle. ”Musta Mercedes -62” alkaa auton käynnistyksellä, joka toteutettiin siten, että Takomo-studion pihassa äänittäjä Dan ”Danu” Tigerstedt toi mikrofonin autoon. Tämän jälkeen Maijanen paiskaa auton oven kiinni, laittaa moottorin käyntiin ja huokaisee.
Auto oli vuosia esillä Kesälahden kunnassa sijaitsevassa ravintola Pivangassa. Hieman ennen Maijasen kuolemaa auto myytiin 25 000:lla eurolla.
Kappaleet

Kaikki kappaleet säveltänyt, sanoittanut ja sovittanut Pave Maijanen, ellei toisin mainita.
Kappaleet > A-puoli

Tanssivat kengät – 3.01
Ai ai ai – 3.54
Ei kesää ilman talvee – 3.27
Pärjään yksinkin – 3.08
Posteljooni – 4.08
Kappaleet > B-puoli

Musta Mercedes -62 – 3.49
Mä lennän pohjoiseen – 3.09
Kotimaani ompi Suomi – 3.58 (säv. ja san. trad.)
Mä juoksen sua kii – 2.36
Rauha maas – 4.47
Kappaleet > Vuoden 2001 CD-painoksen bonuskappaleet

Black Mercedes -62 – 3.22 (alkup. ”Musta Mercedes -62”, eng. san. F. Robinson)
Take Care – 3.46 (alkup. ”Pidä huolta”, eng. san. J. Pembroke)
Kokoonpano > Muusikot

Pave Maijanen – laulu, basso (Fender Jazz Bass, nauhaton, vm. -65), kitarat (Fender Telecaster vm. -63, Fender Stratocaster vm. -63, Fender Showman -vahvistin, vm. -65), Vox Continental -urut (vm. -69), sähkö- ja rumpukoneet *
Markku Johansson – trumpetti (1, 2)
Simo Salminen – trumpetti (1)
Tomi Parkkonen – rummut (1, 3, 8)
Vesa Aaltonen – rummut (5, 8)
Häkä Virtanen – basso (5, 8)
(*) Levyllä käytetään myös ”VTT:n sallimia lisäaineita”, jotka viittaavaat Maijasen käyttämiin sähkö- ja rumpukoneisiin.
Kokoonpano > Tuotanto

Pave Maijanen – suunnittelu ja tuotanto (Maijanen Sävel ja Rytmi Oy)
Dan Tigerstedt – äänitys (Takomo-studiot)
Henrik Schütt – valokuvat
Mika Jussila – vuoden 1998 CD-painoksen remasterointi (Finnvox-studiot)
Aiheesta muualla

Ai ai ai -kappaleen musiikkivideo Tuubi-televisio-ohjelmassa Yle Areenassa
The Kids Are Alright

| ”The Kids Are Alright” The Who |
| --- | --- | --- |

Tanskan painoksen kansikuva
Singlen tiedot
 Albumilta: My Generation
 B-puoli: ”The Ox”
 Äänitetty : 13. lokakuuta 1965 IBC Studios, Lontoo
 Julkaistu: 12. elokuuta 1966
 Tekijä(t): Pete Townshend
 Tuottaja(t): Shel Talmy
 Tyylilaji: voimapop, jangle pop
 Kesto: 03.05
 Levy-yhtiö:  Brunswick  Decca
Listasijoitukset
  Britannian singlelista: 41.
The Whon muut singlet
| ”A Legal Matter” 1966 | ”The Kids Are Alright” 1966 | ”I’m a Boy” 1966 |
The Kids Are Alright on brittiläisen rockyhtyeen The Whon kappale, joka julkaistiin yhtyeen vuoden 1965 esikoisalbumilla My Generation. Kappaleen on säveltänyt ja sanoittanut Pete Townshend. Se sijoittui Britannian singlelistan sijalle 41. syyskuussa 1966. Goldfinger, Green Day, Patti Smith sekä The Tubes ovat tehneet kappaleesta coverversion.
”The Kids Are Alright” sijoittui Pitchforkin The Best Songs of the 1960s -listan sijalle 34. vuonna 2006.
Tetronihappo

| Tetronihappo |
| --- | --- |

Tunnisteet
IUPAC-nimi:  4-hydroksi-5H-furan-2-oni
CAS-numero:  4971-56-6
PubChem CID:  521261
SMILES:  C1C(=CC(=O)O1)N(CC2=CN=C(C=C2)Cl)CC(F)F
Ominaisuudet
Molekyylikaava:  C4H4O3
Moolimassa:  100,072 g/mol
Sulamispiste:  141-143 °C (hajoaa)
Tetronihappo (C4H4O3) on rengasrakenteisiin estereihin eli laktoneihin kuuluva heterosyklinen orgaaninen yhdiste. Yhdistettä voidaan käyttää valmistettaessa muita yhdisteitä.
Ominaisuudet, valmistus ja käyttö

Huoneenlämpötilassa tetronihappo on kiteistä ainetta. Yhdisteellä esiintyy keto-enolitautomeriaa ja kiinteänä enolimuoto on vallitseva. Tetronihapon reaktiot ovat tyypillisiä enoleille. Se reagoi muun muassa aldoli- ja Michael-reaktioilla karbonyyliyhdisteiden kanssa ja karboksyylihappojen kanssa muodostuu estereitä.
Tetronihappoa valmistetaan 4-klooriasetoetikkahapon estereistä. Ensimmäisessä vaiheessa ne reagoivat alkoholien tai alkoksidien kanssa 4-alkoksiasetoetikkahapon estereiksi. Kuumennettaessa niitä emäksisissä olosuhteissa tolueenissa muodostuu tetronihappoa. Yhdistettä voidaan valmistaa myös diketeenistä.
Tetronihaposta valmistetaan muun muassa vitamiineja.
Tartlammi

| Tartlammi |
| --- | --- |
Valtiot:  Suomi
Maakunnat:  Kanta-Häme, Varsinais-Suomi
Kunnat:  Somero, Tammela
Koordinaatit:  60°39′13″N, 23°48′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  Lehesjoki 
Järvinumero:  35.982.1.006
Mittaustietoja
Pinnankorkeus:  117,4 m 
Rantaviiva:  1,643 km 
Pinta-ala:  0,16539 km² 
 fiTartlammi 
Tartlammi on järvi Liesjärven kansallispuistossa Lounais-Hämeessä Someron ja Tammelan rajalla. Pääosa järvestä kuuluu ja Somerniemen Salkolan kylään Somerolla ja pienempi osa Letkun kylään  Tammelassa. Suomen vesistöaluejaossa järvi kuuluu Liesjärven alueeseen, joka on osa Kokemäenjoen vesistön Loimijoen valuma-alueella olevaa Turpoonjoen valuma-alueetta.
Maantiede

Järven pinta-ala on 16,5 hehtaaria ja sen pituus on 600 metriä ja leveys 350 metriä. Siihen laskee Tartlamminsuolta neljä suo-ojaa. Järven luusua sijaitsee järven kaakkoisrannalla, josta saa alkunsa yli 5 kilometriä pitkä laskuoja, joka alkaa Tartlamminojana ja jatkuu Lehesjokena, joka lopuksi laskee Liesjärveen. Lehesjoki on aikoinaan perattu, mutta se aiotaan ennallistaa.
Järven rantaviiva on 1,6 kilometriä pitkä ja sen ranta on pääosin suomaata, jota ympäröi moreenipohjainen metsämaasto. Rannalle on rakennettu yksi rakennus, joille johtaa tie valtatieltä 2. Ympäröivä suo on Etelä-Suomen vedenjakajalla. Tartlammin vedet laskevat Selkämereen, mutta suon pohjoisosa Suomenlahteen Paimionjoen sivujoen Pajulanjoen kautta.
Kansallispuisto

Järvi sisältyy Liesjärven kansallispuistoon 15,9 hehtaarin eteläosaltaan. Tartlammi sijaitsee erillisellä Someron puolella olevalla puiston alueella. Kansallispuistossa on useita patikkareittejä, mutta mikään niistä ei johda järvelle.
Historia

Vuoden 1855−1856 Kalmbergin kartastossa järven nimi kirjoitettiin "Tarlampi". Vuoden 1884 Senaatin kartastossa järvi nimenä luki "Tarsalampi".
Tunisian presidentinvaali 2014

Tunisian presidentinvaali järjestettiin Tunisiassa 23. marraskuuta 2014, kuukausi parlamenttivaalien jälkeen. Koska kukaan ehdokas ei saanut tarvittavaa äänienemmistöä, vaalien toinen kierros järjestettiin 21. joulukuuta 2014 kahden eniten ääniä saaneiden Beji Caid Essebsin ja istuvan presidentin Moncef Marzoukin välillä. Tällöin Beji Caid Essebsi valittiin Tunisian presidentiksi 55,68 prosentilla äänistä.
Trietyyliboraani

| Trietyyliboraani |
| --- | --- |


Tunnisteet
CAS-numero:  97-94-9
PubChem CID:  7357
SMILES:  B(CC)(CC)CC 
Ominaisuudet
Molekyylikaava:  C6H15B
Moolimassa:  97,99 g/mol
Sulamispiste:  –93 °C 
Kiehumispiste:  95 °C
Tiheys:  0,677 g/cm3
Liukoisuus veteen:  Reagoi veden kanssa
Trietyyliboraani (C6H15B) on organoboraani. Ainetta käytetään muun muassa radikaalireaktioiden herättäjänä.
Ominaisuudet

Trityyliboraani on väritöntä tai keltaista nestettä. Aine on hyvin herkästi syttyvää ja palaa monien muiden booriyhdisteiden tavoin vihreällä liekillä. Sen sijaan trietyyliboraanin heksaani- ja tetrahydrofuraaniliuokset eivät ole pyroforisia.
Käyttö

Trietyyliboraania käytettiin sen pyroforisten ominaisuuksiensa vuoksi polttoaineena. Muun muassa Pratt & Whitney J58 -moottorissa trietyyliboraania poltettiin moottorin ja jälkipolttimen sytyttämiseen.
Orgaanisessa kemiassa trietyyliboraanille on useita sovellutuksia. Ensimmäinen aineen käyttötarkoitus oli radikaalireaktioiden initiaattorina eli käynnistäjänä toimiminen. Trietyyliboraanin etuna on, että se on tehokas myös matalissa lämpötiloissa. Tämä on eduksi stereoselektiivisissä, eli vain yhtä stereoisomeeriä tuottavissa reaktiossa ja reaktioissa, joiden tuote on pysymätön korkeissa lämpötiloissa. Trietyyliboraanin on huomattu myös olevan käyttökelpoinen aine hydroksiketonien selektiivisessä pelkistämisessä.
Trietyyliboraania voidaan myös käyttää litium-, natrium- ja kaliumhydridien kanssa valmistettaessa erittäin voimakkaita pelkistimiä.
Tunisian miesten lentopallomaajoukkue

| Tunisia |
| --- | --- |

Lempinimi:  نسور قرطاج Aigles de Carthage (Karthagon kotkat)
Maanosaliitto:  CAVB
Valmentaja:  Antonio Giacobbe
Kapteeni:  Marouane M'rabet
Infobox OKVirheellinen NIMI-arvo: 
Tunisian miesten lentopallomaajoukkue edustaa Tunisiaa kansainvälisissä lentopallokilpailuissa.
Tunisian lentopallomaajoukkue on pelannut olympialaisissa kuusissa kisoissa ja sijoittunut parhaimmillaan yhdeksänneksi Los Angelesin olympiakisoissa 1984. MM-kilpailuihin joukkue on osallistunut kymmenen kertaa, viimeksi vuonna 2018, ja paras saavutus on viidestoista sija vuonna 2006. Tunisia on voittanut kymmenen Afrikan-mestaruutta, viimeksi vuonna 2019.
Maailmanrankingissa joukkue on lokakuussa 2019 sijalla 22.
Suomen joukkue lentopallon Maailmanliigassa 2015

Suomen lentopallomaajoukkue oli mukana vuoden 2015 maailmanliigassa. Suomen lohkossa pelasivat kakkosryhmän lohkossa E lisäksi Alankomaat, Belgia sekä Portugali. Belgia voitti lohkon selviten kakkosryhmän finaaliturnaukseen. Suomi sijoittui lohkossa kolmanneksi voitettuaan neljästi Portugalin, mutta hävittyään Belgialle ja Hollannille molemmille neljästi.
Suomi oli mukana Maailmanliigassa kymmenettä vuotta perättäin ja kaikkiaan yhdettätoista kertaa. Maailmanliigaa pelattiin vuoden 2014 tapaan systeemillä, jossa joukkueet oli jaettu kolmeen eri katergoriaan. Suomi pelasi näistä keskimmäisessä, jossa on kolme neljän joukkueen lohkoa. Joukkueita oli mukana Maailmanliigassa kaikkiaan kaikkiaan ennätykselliset 32.
Kakkosryhmä oli jaettu kolmeen lohkoon:
Lohko C Argentiina, Bulgaria, Kanada ja Kuuba
Lohko D Tšekki, Ranska, Japani ja Korea
Lohko E Suomi, Belgia, Alankomaat ja Portugali
Joukkue

Päivitetty 7.7.2015
| Numero | Nimi | Syntymäaika | Pelipaikka | Seura | Maaottelut | Ottelut ´15 | Pisteet ´15 | Torjunnat ´15 | Ässät ´15 |
| --- | --- | --- | --- | --- | --- | --- | --- | --- | --- |
| 1 | Ville Juntura | 26.03.1988 | passari |  Raision Loimu | 23 | 12 | 0 | 0 | 0 |
| 2 | Eemi Tervaportti | 26.07.1989 | passari |  Knack Roeselare | 151 | 12 | 36 | 13 | 10 |
| 3 | Kasper Vuorinen | 22.04.1984 | passari | Javanheri Gonbad | 0 | 0 | 0 | 0 | 0 |
| 4 | Lauri Kerminen | 18.01.1993 | libero | Nantes Reze | 68 | 12 | 0 | 0 | 0 |
| 5 | Antti Siltala | 14.03.1984 | yleispelaaja |  Krasnojarsk | 241 | 12 | 93 | 7 | 8 |
| 6 | Niklas Seppänen | 30.06.1993 | yleispelaaja |  Tourcoing Lille | 52 | 0 | 0 | 0 | 0 |
| 7 | Eemeli Kouki | 26.10.1991 | yleispelaaja |  Hurrikaani-Loimaa | 12 | 0 | 0 | 0 | 0 |
| 8 | Elviss Krastins | 15.09.1994 | yleispelaaja |  VaLePa | 41 | 12 | 22 | 3 | 0 |
| 9 | Tommi Siirilä | 05.08.1993 | keskitorjuja |  Tiikerit | 36 | 4 | 20 | 6 | 2 |
| 10 | Urpo Sivula | 15.03.1988 | hakkuri/yleispelaaja |  VaLePa | 170 | 12 | 205 | 13 | 17 |
| 11 | Sauli Sinkkonen | 14.09.1989 | keskikorjuja |  Rantaperkiön Isku | 17 | 12 | 43 | 10 | 6 |
| 12 | Jan Helenius | 13.10.1996 | yleispelaaja |  Rantaperkiön Isku | 15 | 12 | 0 | 0 | 0 |
| 13 | Mikko Oivanen | 26.05.1986 | hakkuri/yleispelaaja |  Jadar Radom | 208 | 0 | 0 | 0 | 0 |
| 14 | Konstantin Shumov | 15.02.1985 | keskitorjuja |  Lube Treia | 213 | 8 | 23 | 11 | 0 |
| 15 | Matti Oivanen | 26.05.1986 | keskitorjuja |  Hurrikaani-Loimaa | 248 | 12 | 81 | 16 | 11 |
| 16 | Lelu Ojansivu | 31.12.1987 | hakkuri |  Tiikerit | 144 | 10 | 173 | 11 | 20 |
| 17 | Tuomas Koppanen | 04.10.1993 | keskitorjuja |  Hurrikaani-Loimaa | 9 | 4 | 0 | 0 | 0 |
| 18 | Jukka Lehtonen | 22.02.1982 | keskitorjuja |  LEKA Volley | 195 | 8 | 26 | 4 | 1 |
| 19 | Petteri Penttinen | 21.08.1985 | passari |   LEKA Volley | 5 | 0 | 0 | 0 | 0 |
| 20 | Samuli Kaislasalo | 03.08.1995 | hakkuri |  Rantaperkiön Isku | 0 | 0 | 0 | 0 | 0 |
| 21 | Aleksi Mutka | 23.03.1995 | libero |  Rantaperkiön Isku | 10 | 0 | 0 | 0 | 0 |
| 22 | Ossi Rumpunen | 18.04.1989 | yleispelaaja |  Raision Loimu | 5 | 0 | 0 | 0 | 0 |
| 23 | Tomi Rumpunen | 03.08.1995 | yleispelaaja |  Raision Loimu | 15 | 12 | 33 | 4 | 4 |
| 24 | Jesse Mäntylä | 23.03.1995 | libero |  Hurrikaani-Loimaa | 48 | 12 | 0 | 0 | 0 |
| 25 | Toni Kankaanpää | 18.04.1989 | yleispelaaja |  Korson Veto | 30 | 0 | 0 | 0 | 0 |
Valmennusryhmä

Päävalmentaja: Tuomas Sammelvuo
Kakkosvalmentaja: Nicola Giolito
Fysiikkavalmentaja: Tuomas Sallinen
Joukkueenjohtaja: Jaana Laurila
Tiedottaja Toni Flink
Lääkäri: Janne Pesonen
Lääkäri: Hannu Litmanen
Lääkäri: Jukka Siljander
Fysio: Jesse Kutila
Fysio: Jani Niskakangas
Tilastomies: Kamil Soloducha
Ottelut

| Suomen ottelut E-lohkossa  | Suomen ottelut E-lohkossa  | Suomen ottelut E-lohkossa  | Suomen ottelut E-lohkossa  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- |
| 23.5. Tampere, Suomi  | Suomi  |  Belgia | 2–3 | 20–25 | 28–30 | 25–20 | 25–23 |  7–15 |
| 24.5. Tampere, Suomi  | Suomi  |  Belgia | 2–3 | 31–29 | 20–25 | 25–23 | 21–25 | 11–15 |
| 30.5. Kortrijk, Belgia  | Belgia  |  Suomi | 3–1 | 25–18 | 20–25 | 26–24 | 25–14 |  |
| 31.5. Kortrijk, Belgia  | Belgia  |  Suomi | 3–1 | 29–27 | 24–26 | 25–16 | 25–10 |  |
| 5.6. Vaasa, Suomi  | Suomi  |  Portugali | 3–0 | 25–19 | 25–23 | 25–22 |  |  |
| 6.6. Vaasa, Suomi  | Suomi  |  Portugali | 3–1 | 25–23 | 28–30 | 25–14 | 25–23 |  |
| 13.6. Almere, Hollanti  | Alankomaat  |  Suomi | 3–0 | 25–20 | 25–14 | 25–18 |  |  |
| 14.6. Almere, Hollanti  | Alankomaat  |  Suomi | 3–1 | 22–25 | 25–20 | 25–14 | 25–19 |  |
| 26.6. Vantaa, Suomi  | Suomi  |  Alankomaat | 0–3 | 15–25 | 20–25 | 26–28 |  |  |
| 27.6. Vantaa, Suomi  | Suomi  |  Alankomaat | 2–3 | 18–25 | 25–20 | 25–18 | 18–25 | 13–15 |
| 4.7. Povoa de Varzim  | Portugali  |  Suomi | 2–3 | 17–25 | 25–22 | 17–25 | 26–24 | 13–15 |
| 5.7. Povoa de Varzim  | Portugali  |  Suomi | 1–3 | 18–25 | 20–25 | 25–18 | 23–25 |  |
Ottelut > E- lohkon lopputilanne

| sija | Joukkue | Ottelut> Voitot | Ottelut> tappiot | Ottelut> Pisteet | Erät> Voitot | Erät> tappiot | Erät> eräsuhde | Eräpisteet> Voitot | Eräpisteet> tappiot | Eräpisteet> suhde |
| --- | --- | --- | --- | --- | --- | --- | --- | --- | --- | --- |
| 1 |  Belgia | 10 | 2 | 27 | 32 | 17 | 1.882 | 1150 | 1024 | 1.123 |
| 2 |  Alankomaat | 9 | 3 | 26 | 31 | 17 | 1.824 | 1071 | 995 | 1.076 |
| 3 |  Suomi | 4 | 8 | 14 | 21 | 28 | 0.750 | 1044 | 1119 | 0.933 |
| 4 |  Portugali | 1 | 11 | 5 | 13 | 35 | 0.371 | 1007 | 1134 | 0.888 |
Ottelut > Parhaat pistemiehet

207 Sam Deroo 

193 Urpo Sivula 

175 Gert Van Walle  

170 Lelu Ojansivu 

147 Dick Kooy 

130 Alex Ferreira 

117 Kay Van Dijnk 

113 Marco Ferreira 

104 Pieter Coolman
Tortilla House

| Tortilla House |
| --- | --- |

Yritysmuoto:  osakeyhtiö
Perustettu:  2013
Perustaja:  Jyrki Karumo
Toimitusjohtaja:  Visa Vorimo
Kotipaikka:   Espoo
Toiminta-alue:  Suomi
Toimiala:  ravintola
Tuotteet:  tacot, burritot, quesadillat, salaatit
Liikevaihto:   1,8 milj. EUR (2019)
Tilikauden tulos:   45 000 EUR (2019)
Kotisivu:  www.tortillahouse.fi
Infobox OKVirheellinen NIMI-arvo: 
Tortilla House on suomalainen vuonna 2013 perustettu meksikolaistyylinen ravintolaketju, jonka päätuoteitta ovat tacot, burritot, quesadillat ja salaatit. Tortilla Housella on seitsemän toimipistettä, joista neljä sijaitsee Helsingissä, ja yksi Espoossa, Tampereella ja Oulussa kussakin.
Tuotteet

Ravintolan tilaukset perustuvat neljäosaiseen valintaan, jossa asiakas ensin valitsee täytteeksi joko sian- tai naudanlihan, kanan, vihannekset, kalan tai nyhtökauran, ja sitten annoksen ”tyylin”, joka on burrito, salaatti tai kolme tacoa. Lopuksi asiakas valitsee lisukkeet ja kastikkeen.
Tacoja voi tilata myös yksitellen, ja lisukkeena myydään quesadilloja ja nachoja.
Toimipisteet

Tortilla Housella on seitsemän toimipistettä, joista ensimmäinen avattiin Helsinkiin Iso-Roobertinkadulle. Helsingin muut ravintolat ovat Kampin keskuksessa sekä Mall of Triplassa. Suomen muut toimipisteet sijaitsevat Tampereella Kauppakeskus Ratinassa, Espoon Isossa Omenassa ja Oulussa Rautatienkadulla.
Yritys

Ketjun liiketoimintaa pyörittää osakeyhtiö Tortilla House Finland Oy. Vuonna 2019 yrityksen liikevaihto oli 1,8 miljoonaa euroa, ja tilikauden tulos 45 000 euroa. Yrityksen perusti kesällä 2013 Jyrki Karumo, ja se sai alkunsa katuruokarekasta. Tortilla House Finlandin nykyinen toimitusjohtaja on Visa Vorimo.
Tommy Westlund

| Tommy Westlund> Henkilötiedot |
| --- | --- |
Syntynyt: 29. joulukuuta 1974 (ikä 49) Fors, Ruotsi
Kansalaisuus:   Ruotsi
Jääkiekkoilija
Pelipaikka:  laitahyökkääjä
Maila:  oikea
Pituus:  185 cm
Paino:  94 kg
Pelaajaura
Pääsarjaura:  1995–2004
Seurat:  Avesta BK (Allsv.) Brynäs IF (SEL) Beast of New Haven (AHL) Carolina Hurricanes (NHL) Lowell Lock Monsters (AHL) Leksands IF (SEL)
NHL-varaus:  93. varaus, 1998 Carolina Hurricanes
Tommy Westlund (s. 29. joulukuuta 1974 Fors, Ruotsi) on uransa lopettanut ruotsalainen jääkiekkoilija, pelipaikaltaan laitahyökkääjä.
Ura > Seurajoukkueissa

Westlund aloitti pääsarjauransa kaudella 1995–1996 Elitserienin Brynäs IF:ssä. Ennen siirtymistään Brynäsiin hän pelasi neljä kautta Avesta BK:n edustusjoukkueessa, yhden Ruotsin kolmanneksi korkeimmalla sarjatasolla sekä kolme toiseksi korkeimmalla. Hänen kasvattajaseuransa oli Fors IK.
Westlundin pisteiden valossa paras pääsarjakausi oli hänen kolmas kautensa, kausi 1997–1998. Hän oli tuolla kaudella joukkueensa paras maalintekijä ja toiseksi paras pistemies Jan Larssonin jälkeen tehtyään 29 maalia ja yhdeksän syöttöpistettä, yhteensä 38 tehopistettä, 46:ssa ottelussa. Koko liigan maalipörssissä hän sijoittui jaetulle toiselle sijalle Pelle Prestbergin kanssa 30 maalia tehneen Patric Kjellbergin jälkeen ja pistepörssissä kymmenenneksi.
NHL-seura Carolina Hurricanes varasi Westlundin numerolla 93 varaustilaisuuden 1998 neljännellä kierroksella. Hän siirtyi samana vuonna AHL:n Beast of New Haveniin ja aloitti NHL:ssä vuotta myöhemmin, kaudella 1999–2000. Hän pelasi NHL:ssä neljän kauden aikana yhteensä 203 runkosarja- ja 25 pudotuspeliottelua. Kaudella 2001–2002 hän oli sivussa suuren osan runkosarjasta selkävamman vuoksi, mutta palasi joukkueensa kokoonpanoon pudotuspeleihin 2002, joissa Hurricanes eteni Stanley Cupin loppuotteluihin. Mestaruuden vei tuolloin Detroit Red Wings. Kaudella 2002–2003 Westlund pelasi NHL:n lisäksi AHL:n Lowell Lock Monstersissa.
Westlund palasi Elitserieniin vuonna 2003 tehtyään sopimuksen Leksands IF:n kanssa. Kausi 2003–2004 jäi hänen viimeisekseen. Hän lopetti pelaajauransa rannevamman vuoksi.
Ura > Maajoukkueessa

| Mitalit> Miesten jääkiekko.Maa:   Ruotsi.MM-kilpailut  | Mitalit> Miesten jääkiekko.Maa:   Ruotsi.MM-kilpailut  | Mitalit> Miesten jääkiekko.Maa:   Ruotsi.MM-kilpailut  | Miesten jääkiekko> Maa:   Ruotsi. |
| --- | --- | --- | --- |
|  Kultaa | Sveitsi 1998 | jääkiekko |  |
Westlund edusti Ruotsin joukkuetta yksissä arvokisoissa, yhdessä ottelussa maailmanmestaruuskilpailuissa 1998. Ruotsi voitti tuona vuonna MM-kultaa.
Turvalupa

Turvalupa eli suojalupa voi tarkoittaa useaa eri asiaa.
Se voi tarkoittaa aiemmin käytössä ollutta ihmisen koskemattomuuden takaamiseksi tai kulkuneuvon esteettömän matkanteon mahdollistamiseksi annettua vakuutta. Samantapaiseen toimintaan liittyy myös turvakirja.
Turvaluvalla tarkoitettiin aiemmin, varsinkin toisen maailmansodan aikana järjestelyä, jossa sotaa käyvät valtiot sallivat esteettömän matkanteon vain sellaisten puolueettomien valtioiden aluksille, joilla oli sodankävijämaan antama turvalupa (engl. navicert.
Turvalupa oli myös aiemmin hallitsijan pakosalla olevalle rikoksesta epäillylle henkilölle antama lupaus, että tämä saa  vapaasti saapua oikeudenkäyntiin ja myös vapaasti sieltä poistua. Suomen nykyinen oikeusjärjestys ei tällaista menettelyä tunne, mutta samantapaisia piirteitä oli laissa rikoksentekijäin luovuttamisesta (43/1922, 9 §). Lain mukaan valtiosta toiseen luovutettua henkilöä ei saanut syyttää tai rangaista muusta ennen luovutusta tehdystä rikoksesta kuin siitä, johon luovutus perustui. Vuonna 2020 voimassa olevan lain mukaan luovutettua henkilöä ei saa siinä valtiossa, jolle hänet luovutetaan, ilman oikeusministeriön lupaa asettaa syytteeseen tai rangaista muusta ennen luovuttamista tehdystä rikoksesta.
Turvallisuusvalvoja

Turvallisuusvalvoja on ammattinimike, jonka perustutkinnon voi suorittaa ammattioppilaitoksessa. Perustutkinto on pituudeltaan 180 osaamispistettä. Perustutkinnon nimi on turvallisuusalan perustutkinto. Perustutkinnosta valmistuneilla on hyvät työnsaantimahdollisuudet turvallisuusalalla. Tutkinto antaa myös yleisen jatko-opintokelpoisuuden ammattikorkeakouluihin ja yliopistoihin ja tarjoaa väylän esimerkiksi vankeinhoidon, rajavartioston, vartijan, turvallisuustekniikan poliisin ja sotilaan ammatteihin.
The Kids

The Kids oli suomalainen lapsiyhtye. He ovat julkaisseet albumin The Kids vuonna 2000.
The Kids syntyi, kun eräiden muusikkoperheiden lapset seurasivat vanhempiensa laulamista ja halusivat itsekin mukaan laulamaan. Alun perin yhtyeeseen kuului 12 lasta, muun muassa Ella Rosti, mutta lasten kasvaessa vain nuorimmat heistä jatkoivat yhtyeessä. Lopulta yhtyeessä olivat vain Joanna ja Ida Kupiainen sekä Anniina Merisalo, jotka alkoivat tehdä levyä.
Levyä tehtiin tuttavapiirissä ja pienellä rahalla. Kaikki tekijät laulujen sanoituksista ja sävellyksistä kansikuvien valokuvaajiin löytyivät lähipiiristä. Tyttöjen vaatimuksesta levyä hiottiin puolentoista vuoden ajan ja albumi The Kids julkaistiin vuonna 2000. Levyn julkaisi Allstar Music Oy. Levy sai tiedotusvälineissä huomiota, koska sen aiheita pidettiin aikuismaisina. Yhtyeen jäsenten mielestä levyn aiheet ovat kuitenkin osa myös lasten maailmaa.
Julkaisut

The Kids (2000)
Tiernapojat (EP)

| Tiernapojat Timo Rautiainen & Trio Niskalaukaus |
| --- | --- | --- |

EP-levyn tiedot
 Äänitetty : 2002
 Julkaistu: 2002
 Tuottaja(t): Timo Rautiainen
 Tyylilaji: heavy metal
 Kesto: 16.16
 Levymerkki: Ranka Recordings
Listasijoitukset
  Suomen virallinen singlelista: 1.
Timo Rautiainen & Trio Niskalaukauksen muut julkaisut
| Rajaportti 2002 | Tiernapojat 2002 | Kylmä tila 2004 |
Tiernapojat on suomalaisen suomeksi laulavan heavy metal -yhtyeen Timo Rautiainen & Trio Niskalaukauksen vuonna 2002 julkaistu EP-levy. Albumi sisältää ainoastaan kappaleen "Tiernapojat", joka pohjautuu samannimiseen tunnettuun joulutarinaan. Kappaleesta tehtiin myös televisioversio, joka sai ensiesityksensä 24. joulukuuta 2002. EP julkaistiin myös vuonna 2002 ilmestyneen Rajaportti-albumin platinapainoksen bonuslevynä.
Timo Rautiainen esittää tarinan Mänkkiä, Apulanta-yhtyeen vokalisti Toni Wirtanen Murjaanien kuningasta, YUPstä tuttu Jarkko Martikainen Knihtiä ja Ismo Alanko Herodesta.
EP ylsi Suomen virallisen singlelistan ensimmäiselle sijalle, ja se pysyi listalla yhteensä 16 viikkoa.
Kappaleet

Tiernapojat – 16.16 (sov. Timo Rautiainen & Trio Niskalaukaus)
Kokoonpano > Rooleissa

| 0 | 1 | 2 |
| --- | --- | --- |
|  Ismo Alanko  | … |  Herodes   |
|  Toni Wirtanen  | … |  Murjaanien kuningas   |
|  Jarkko Martikainen  | … |  Knihti   |
|  Timo Rautiainen  | … |  Mänkki   |
Kokoonpano > Trio Niskalaukaus

Jarkko Petosalmi – kitara
Jari Huttunen – kitara
Seppo Pohjolainen – rummut
Nils Ursin – basso, koskettimet
Arvostelut

Imperiumi.net: